กฎกระทรวงยกเว้นค่าธรรมเนียมใบรับรองการจดแจ้งรายการส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ พ.ศ. 2568
ประกาศวันที่ 2025-05-23

content: กฎกระทรวง ยกเว้นค่าธรรมเนียมใบรับรองการจดแจ้งรายการส่วนประกอบ ของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบ ประเภทบุหรี่ซิกาแรตและบุหรี่ซิการ์ พ.ศ. ๒๕๖๘
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติควบคุมผลิตภัณฑ์ยาสูบ พ.ศ. ๒๕๖๐ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
content: ให้ยกเว้นค่าธรรมเนียมใบรับรองตามข้อ ๑๙ (๑) แห่งกฎกระทรวงกำหนดส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ การแจ้ง และการออกใบรับรอง พ.ศ. ๒๕๖๗ ตั้งแต่วันที่ ๒๔ พฤษภาคม พ.ศ. ๒๕๖๘ ถึงวันที่ ๒๓ พฤษภาคม พ.ศ. ๒๕๗๒
content: ให้ไว้ ณ วันที่ ๑๙ พฤษภาคม พ.ศ. ๒๕๖๘ สมศักดิ์ เทพสุทิน รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ข้อ ๑ แห่งกฎกระทรวงกำหนดส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ การแจ้ง และการออกใบรับรอง พ.ศ. ๒๕๖๗ กำหนดให้ข้อ ๔ และข้อ ๕
content: ใช้บังคับเมื่อครบกำหนดสี่ปีนับแต่วันที่กฎกระทรวงดังกล่าวใช้บังคับ
content: ส่งผลให้ยังไม่นำรายการส่วนประกอบและปริมาณสารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์มาใช้บังคับแก่การออกใบรับรองซึ่งผู้ผลิตหรือผู้นำเข้าผลิตภัณฑ์ยาสูบเพื่อขายในราชอาณาจักรต้องแจ้งเพื่อขอใบรับรอง
content: กระทรวงสาธารณสุขจึงยังไม่มีค่าใช้จ่ายในกระบวนการตรวจสอบส่วนประกอบและปริมาณสารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ ทางห้องปฏิบัติการในช่วงเวลาที่มีการยกเว้นดังกล่าว
content: สมควรยกเว้นค่าธรรมเนียมใบรับรองการจดแจ้งรายการส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ตั้งแต่วันที่ ๒๔ พฤษภาคม พ.ศ. ๒๕๖๘ ถึงวันที่ ๒๓ พฤษภาคม พ.ศ. ๒๕๗๒ จึงจำเป็นต้องออกกฎกระทรวงนี้